Bejn il-bieraħ u kmieni dalgħodu l-atturi ta’ fama, Brad Pitt u Angelina Jolie kienu fil-gżejjer Maltin, iduru diversi siti u postijiet bil-possibiltà li jintużaw fil-ġbid tal-film li mistennija jaħdmu fuqu aktar tard din is-sena. Qed ikun rappurtat li l-koppja ċelebri ta’ Hollywood qattgħet ħafna mill-ħin Għawdex, iddur diversi bajjiet abbord jott lussuz. Tliet snin ilu, il-koppja kienu Malta għall-ġbid tal-film World War Z waqt li fl-2003, Brad Pitt kien ġie għall-ġbid tal-film epiku Troy. F’intervista ftit tal-jiem ilu, Angelina Jolie qalet li tinsab ħerqana ħafna li taħdem mas-sieħeb tagħha fuq l-ewwel film sa minn meta iltaqgħu fuq is-sett tal-film Mr and Mrs Smith. Qalet li l-film għandu jkun sperimentali ħafna.